Document ID: 31998R1550

31998R1550
L 202/27
JURNALUL OFÍCIAL AL UNIUNII EUROPENE
REGULAMENTUL (CE) NR. 1550/98 AL COMISIEI
din 17 iulie 1998
de modificare a Regulamentului (CE) nr. 2571/97 privind vânzarea untului la preț redus și acordarea de ajutoare pentru smântâna, untul și untul concentrat utilizate la fabricarea de produse de patiserie, înghețată și alte produse alimentare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 804/68 al Consiliului din 27 iunie 1968 privind organizarea comună a pieței în sectorul laptelui și al produselor lactate (1), modificat ultima dată de Regulamentul (CE) nr. 1587/96 (2), în special articolul 6 alineatul (6) și articolul 12 alineatul (3),
întrucât Regulamentul (CE) nr. 2571/97 (3) al Comisiei, modificat de Regulamentul (CE) nr. 1061/98 (4), pentru reducerea termenului de prelucrare și incorporare în produse finale a produselor menționate la articolul 1 de la șase la trei luni; întrucât amendamentul a fost introdus ca rezultat al solicitării unor ajutoare financiare anormal de mari; întrucât acest fapt a dus la reducerea cantităților pentru care s-au depus cereri; întrucât, dată fiind această situație, termenul limită stabilit în vederea incorporării în produse finale trebuie prelungit la patru luni;
întrucât, în cazul în care termenul limită stabilit la articolul 11 este depășit cu mai puțin de 60 de zile, al doilea paragraf de la articolul 18 alineatul (3) și al treilea paragraf de la articolul 22 alineatul (4) din Regulamentul (CE) nr. 2571/97 impun o penalizare de 4 ECU per tonă pe zi; întrucât suma respectivă s-a dovedit a fi prea mică, dată fiind situația actuală de pe piață, ar trebui mărită la 6 ECU per tonă pe zi;
întrucât măsurile prevăzute de prezentul regulament sunt în conformitate cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
Regulamentul (CE) nr. 2571/97 se modifică după cum urmează:
1.
La articolul 11, textul „trei luni” se înlocuiește cu „patru luni”.
2.
La al doilea paragraf al articolului 18 alineatul (3) și al treilea paragraf al articolului 22 alineatul (4), textul „4 ECU per tonă pe zi” este înlocuit cu „6 ECU per tonă pe zi”.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Se aplică tuturor cantităților acordate începând cu a paisprezecea cerere de ofertă.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 iulie 1998.

Labels: 3
17
6